Αυτοκινητόδρομος Κεντρικής Ελλάδας

Ο Αυτοκινητόδρομος Κεντρικής Ελλάδας (Αυτοκινητόδρομος 3, Α3 γνωστός και ως E65) είναι ένας σχεδόν ολοκληρωμένος αυτοκινητόδρομος, ο οποίος θα συνδέει την Ανατολική με τη Δυτική Ελλάδα. Αναμένεται να αποτελέσει τμήμα της Ευρωπαϊκής Οδού 65.

Σε πλήρη ολοκλήρωση, θα ξεκινά στα νότια από ημικόμβο επί του Αυτοκινητοδρόμου Α.Θ.Ε., στο ύψος της Ανθήλης, και θα καταλήγει σε ανισόπεδο κόμβο με την Εγνατία Οδό, στο Κηπουρείο Γρεβενών. Ξεκινώντας από την πεδιάδα της Φθιώτιδας, κοντά στη Λαμία, θα διασχίζει το όρος Όθρυς, τον Θεσσαλικό κάμπο και τα όρη Αντιχάσια και Χάσια μέχρι τη συμβολή του με την Εγνατία Οδό στο Κηπουρειό Γρεβενών (Περιφέρεια Δυτικής Μακεδονίας).
Πρόκειται για έναν σύγχρονο αυτοκινητόδρομο ευρωπαϊκών προδιαγραφών με δύο λωρίδες σε κάθε κατεύθυνση και διαχωριστικό διάζωμα στη μέση, συνολικού μήκους 182 χιλιομέτρων, συνολικού κόστους κατασκευής 1,6 δισ. ευρώ και ταχύτητα μελέτης τα 110-120 χλμ./ώρα.

Η επίσημη παράδοση στην κυκλοφορία του μεσαίου τμήματος Ξυνιάδα - Τρίκαλα πραγματοποιήθηκε στις 22 Δεκεμβρίου 2017. Τον Οκτώβριο του 2018 εγκρίθηκε από την Ευρωπαϊκή Επιτροπή και η χρηματοδότηση για την κατασκευή του νότιου τμήματος Ξυνιάδα - Λαμία, η οποία ξεκίνησε και επίσημα στις 22 Ιανουαρίου 2019. Το τμήμα αναμενόταν να παραδοθεί στα τέλη του 2021., ωστόσο η ολοκλήρωσή του έγινε στις 23 Απριλίου 2024. Το καλοκαίρι του 2020, μετά την ολοκλήρωση όλων των απαραίτητων μελετών και των διαπραγματεύσεων με την Ευρωπαϊκή Επιτροπή, έγινε γνωστό ότι εντός του 2021 θα ξεκινούσαν και οι εργασίες κατασκευής του βόρειου τμήματος.

Εταιρεία παραχώρησης που έχει αναλάβει την κατασκευή και λειτουργία του δρόμου είναι η Κεντρική Οδός Α.Ε., μία κοινοπραξία των εταιρειών Ferrovial και ΓΕΚ ΤΕΡΝΑ. Η περίοδος παραχώρησης 30 ετών ξεκίνησε τον Μάρτιο του 2008.

 Ιστορικό 

 1η Περίοδος (2005 - 2017) 
Η μελέτη του αυτοκινητόδρομου ξεκίνησε το 2005 , με στόχο την ολοκλήρωσή του έως το 2012.  Πιο αναλυτικά:

 Α.Θ.Ε - Α/Κ Καρπενησίου (Ιούνιος 2009)
 Εγνατία Οδός - Τρίκαλα (Μάρτιος 2011)
 Τρίκαλα - Α/Κ Καρπενησίου (Δεκέμβριος 2012)

Ο αυτοκινητόδρομος θα ξεκινούσε από τον Α.Θ.Ε στο ύψος της Ανθήλης και θα κατέληγε στην Εγνατία Οδό, στον Α/Κ Παναγίας. 

Η σύμβαση παραχώρησης για την κατασκευή του έργου υπογράφηκε το 2008 και το 2009 ξεκίνησαν οι πρώτες εργασίες, οι οποίες διήρκεσαν 2 χρόνια και διακόπηκαν το 2011 λόγω της οικονομικής κρίσης. 

Στα τέλη του 2013 η σύμβαση παραχώρησης τροποποιήθηκε και αποφασίστηκε να προχωρήσει σε άμεση κατασκευή το πιο ώριμο (σε απαλλοτριώσεις) μεσαίο τμήμα Τρίκαλα - Ξυνιάδα μήκους περίπου 80 χιλιομέτρων και συνολικού κόστους 825 εκατομμυρίων ευρώ (570 εκατομμύρια προέρχονται από πόρους της Ε.Ε.), ενώ αναβλήθηκε η κατασκευή του βόρειου (Εγνατία Οδός - Τρίκαλα) και νότιου (Ξυνιάδα - Λαμία) τμήματος.

Μέχρι τις αρχές Απριλίου 2017 είχαν ολοκληρωθεί τα 65 χλμ. των περίπου 80 χιλιομέτρων που περιλαμβάνει το μεσαίο τμήμα, ενώ τα υπόλοιπα 15 χλμ. ολοκληρώθηκαν τον Σεπτέμβριο του 2017 και η επίσημη παράδοση στην κυκλοφορία του μεσαίου τμήματος έγινε στις 22 Δεκεμβρίου 2017.

 2η Περίοδος (2018 - 2024) 
Τον Οκτώβριο του 2018 εγκρίθηκε από την Ευρωπαϊκή Επιτροπή η χρηματοδότηση, ύψους 306 εκατομμυρίων ευρώ, για την κατασκευή, από την εταιρεία Κεντρική Οδός Α.Ε., του νότιου τμήματος Ξυνιάδα - Λαμία, μήκους 32,5km, που θα συνδέσει τον Α3 με τον Αυτοκινητόδρομο 1. Ακολούθως, η σύμβαση εστάλη στο Ελεγκτικό Συνέδριο από το οποίο και εγκρίθηκε ομόφωνα στις αρχές Δεκεμβρίου 2018 και κατόπιν, στις 20 Δεκεμβρίου, κυρώθηκε από την ελληνική Βουλή.. Η δίδυμη Σήραγγα Όθρυος μήκους 3 χιλιομέτρων στην περιοχή του Δομοκού είχε ήδη διανοιχτεί, έως τον Δεκέμβριο του 2018, κατά 33% (500 μέτρα από κάθε κλάδο). Στις 22 Ιανουαρίου 2019 ξεκίνησε και επίσημα η κατασκευή του νότιου τμήματος Ξυνιάδα - Λαμία η οποία, παρότι αναμενόταν να ολοκληρωθεί εξ ολοκλήρου το 2021, παραδόθηκε στην κυκλοφορία το τμήμα Α.Θ.Ε - Α/Κ Καρπενησίου χωρίς τον Α/Κ Γοργοπόταμου στις 15 Ιουλίου 2021 και στην συνέχεια το υπόλοιπο τμήμα στις 23 Απριλίου 2024.
μικρογραφία|Η Σήραγγα Όθρυος
Τον Ιανουάριο του 2020 γνωστοποιήθηκε ότι για την χρηματοδότηση του βόρειου τμήματος, το οποίο προβλέπεται με νέα χάραξη, μεταβάλλοντας το τελικό του σημείο από τον Α/Κ Παναγιάς στο Κηπουρειό, έχουν ξεκινήσει οι διαπραγματεύσεις μεταξύ του παραχωρησιούχου και του Ελληνικού Δημοσίου με την Ευρωπαϊκή Τράπεζα Επενδύσεων και τη Γενική Διεύθυνση Ανταγωνισμού της Ευρωπαϊκής Επιτροπής. Τελικά, το καλοκαίρι του 2020 έγινε γνωστό ότι οι εργασίες κατασκευής του βόρειου τμήματος θα ξεκινούσαν εντός του 2021, καθώς είχαν ολοκληρωθεί όλες οι μελέτες και διαπραγματεύσεις με τους Ευρωπαϊκούς θεσμούς.

Με γρήγορο ρυθμό, το βόρειο τμήμα άρχιζε να κατασκευάζεται στα τέλη του 2021. Κατά την δειάρκεια κατασκευής, το βόρειο τμήμα χωρίστηκε σε δύο τμήματα: Τρίκαλα - Καλαμπάκα, Καλαμπάκα - Γρεβενά/Εγνατία Οδός. Το τμήμα Τρίκαλα - Καλαμπάκα ολοκληρώθηκε και εγκαινιάστηκε στις 23 Απριλίου 2024 μαζί με το υπόλοιπο νότιο τμήμα του Ε65.

 Επόμενη φάση (2026) 
Το υπόλοιπο τμήμα μέχρι τα Γρεβενά, υπολογίζεται πως θα ολοκληρωθεί το Καλοκαίρι του 2026.

 Διαδρομή 
Ο Αυτοκινητόδρομος 3 θα περνάει πλησίον των Γρεβενών, των Τρικάλων, της Καρδίτσας και της Λαμίας και χωρίζεται, κατασκευαστικά, σε τρία τμήματα:

 Τρίκαλα - Κηπουρείο 
Το βόρειο τμήμα ξεκινά από τον ανισόπεδο κόμβο στη συμβολή του αυτοκινητοδρόμου με την Εγνατία Οδό στο Κηπουρείο Γρεβενών και καταλήγει στον ανισόπεδο κόμβο Τρικάλων. Χωρίζεται σε δύο υποτμήματα, Κηπουρείο - Καλαμπάκα και Καλαμπάκα - Τρίκαλα.

Έχει συνολικό μήκος 70 χιλιομέτρων και κόστος 440 εκατομμυρίων ευρώ και περιλαμβάνει 3 τουλάχιστον ανισόπεδους κόμβους (Κηπουρείο, Αγιόφυλλο - Καρπερό, Οξύνεια), ένα μετωπικό σταθμό διοδίων στην Οξύνεια και δύο Σταθμούς Εξυπηρέτησης Αυτοκινητιστών στο Καρπερό και στην Ράξα.

Το τμήμα Τρίκαλα - Καλαμπάκα, έχει μήκος 24 χιλιόμετρα και ενώνει τον ανισόπεδο κόμβο Τρικάλων με τον ανισόπεδο κόμβο Καλαμπάκας. Υπάρχει σε αυτό το τμήμα ο ανάμεσος ανισόπεδος κόμβος Βασιλικής, που δημιουργεί σύνδεση Ε65 με το χωριό Βασιλική και την Εθνική Οδό 6 που χρησιμοποιείται για την εξυπηρέτηση τοπικών χωριών. Ολοκληρώθηκε στις 23 Απριλίου 2024 μαζί με το υπόλοιπο νότιο τμήμα του αυτοκινητόδρομου.

Το βορειότερο υποτμήμα, Κηπουρείο - Καλαμπάκα, έχει μήκος 46 χιλιόμετρα και η αρχική χάραξή μέσω της Εγνατίας Οδού ήταν να ξεκινά στο ύψος της Παναγίας Καλαμπάκας αλλά άλλαξε, μετατοπιζόμενη ανατολικότερα στο ύψος του Κηπουρείου Γρεβενών, με αποτέλεσμα τη μείωση του συνολικού κόστους κατά 250 εκατομμύρια ευρώ (από 650 σε 400 εκατομμύρια ευρώ), τον περιορισμό των περιβαλλοντικών επιπτώσεων, και τη διέλευση του αυτοκινητοδρόμου εκτός της ζώνης μόνιμης παρουσίας της καφέ αρκούδας. Περιλαμβάνει δύο χώρους στάθμευσης και έναν Σταθμό Εξυπηρέτησης Αυτοκινητιστών. Υπολογίζεται ότι θα ολοκληρωθεί το Καλοκαίρι του 2026.

 Ξυνιάδα - Τρίκαλα 
Το μεσαίο τμήμα ξεκινά από τον ανισόπεδο κόμβο στα Τρίκαλα και καταλήγει στον ανισόπεδο κόμβο Ξυνιάδας. Παραδόθηκε επίσημα στην κυκλοφορία στις 22 Δεκεμβρίου 2017. Με την ολοκλήρωση του συγκεκριμένου τμήματος, η χρονοαπόσταση της διαδρομής μεταξύ των Τρικάλων και της Ξυνιάδας μειώθηκε από 78 έως 39 λεπτά της ώρας, ενώ η αναβάθμιση του οδικού αναμένεται να επιφέρει μείωση των τροχαίων ατυχημάτων μεγαλύτερη από 30%. Η συνολική επένδυση για το τμήμα Τρίκαλα - Ξυνιάδα είναι περίπου 825.000.000 ευρώ, από τα οποία τα περίπου 570.000.000 ευρώ προέρχονται από κοινοτικούς πόρους της Ευρωπαϊκής Ένωσης.

Έχει μήκος 78,5 χιλιομέτρων και περιλαμβάνει 8 πλήρεις ανισόπεδους κόμβους και ημικόμβους (Τρικάλων, Λόγγου, Προαστίου, Καρδίτσας, Σοφάδων, Ανάβρας, Σμοκόβου, Ξυνιάδας) καθώς και δύο μετωπικούς σταθμούς διοδίων στους Σοφάδες και τα Τρίκαλα και δύο Σταθμούς Εξυπηρέτησης Αυτοκινητιστών στους Σοφάδες και στην Ξυνιάδα.

Τεχνικά, το έργο περιλαμβάνει δύο δίδυμες σήραγγες (Τ3 και Τ3Α, σήραγγες Δολοπίας) συνολικού μήκους 493 μέτρων και 13 γέφυρες, καθώς και 8 (4 ανά κατεύθυνση) χώρους στάθμευσης εξοπλισμένους με χώρους υγιεινής και 3 σταθμούς αποχιονισμού.

 Λαμία - Ξυνιάδα 
Το νότιο τμήμα ξεκινά από τον ανισόπεδο κόμβο στην Ξυνιάδα και καταλήγει στη συμβολή του αυτοκινητοδρόμου με τον Αυτοκινητόδρομο Α.Θ.Ε. νοτίως της Λαμίας, στο ύψος της Ανθήλης. Η κατασκευή του, μετά από μια παύση το 2011, ξεκίνησε εκ νέου στο τέλος του 2018 (επίσημα στις 22 Ιανουαρίου 2019) και ολοκληρώθηκε και εγκαινιάστηκε στις 23 Απριλίου 2024.

Έχει μήκος 32,5 χιλιομέτρων και κόστος 306 εκατομμυρίων ευρώ και περιλαμβάνει 7 γέφυρες και 5 ανισόπεδους κόμβους και ημικόμβους στη Λαμία, στην Εθνική Οδό 38 και στην Ξυνιάδα. Επίσης, θα κατασκευαστεί ένας μετωπικός σταθμός διοδίων και ένας Σταθμός Εξυπηρέτησης Αυτοκινητιστών (ΣΕΑ) στο Λειανοκλάδι.

Στο τμήμα αυτό βρίσκεται και η μήκους 2.983 μέτρων δίδυμη Σήραγγα Όθρυος η οποία, έως τον Νοέμβριο του 2019, έχει διανοιχθεί σε μήκος 1000 μέτρων από κάθε κατεύθυνση.

Στις 15 Ιουλίου 2021 παραδόθηκαν στην κυκλοφορία 14 χιλιόμετρα από τον ημικόμβο Α.Θ.Ε. μέχρι τον Ανισόπεδο κόμβο Καρπενησίου.

Κατάλογος Κόμβων
 Αυτοκινητόδρομος 3 (Οδός Κεντρικής Ελλάδας) Κόμβος Κατεύθ. ΓρεβενάΚατεύθ. Λαμία Σημειώσεις Λωρίδες 15px Εγνατία Οδός (Α2) 15px Ε 90
Δυτικά: Μαλακάσι, Παναγία, Μέτσοβο, Ανήλιο, Ιωάννινα, Ηγουμενίτσα

Δυτικά (μέσω Α5): Άρτα, Φιλιππιάδα, Ζαγοροχώρια, Κόνιτσα, Αργυρόκαστρο, Τίρανα

Ανατολικά: Γρεβενά, Σιάτιστα, Κοζάνη, Βέροια, Θεσσαλονίκη

Ανατολικά (μέσω Α29 και Α27): Νεάπολη Κοζάνης, Καστοριά, Πρέσπες, Κορυτσά, Πτολεμαΐδα, Φλώρινα, Μοναστήρι15px Ανισόπεδος κόμβος (2026)20px 20px15px20px 20px 20px 20pxΣταθμός Εξυπηρέτησης Αυτοκινητιστών Καρπερού15px Σταθμός Εξυπηρέτησης Αυτοκινητιστών (2026)20px 20px  15x15εσ Εθνική Οδός 15:
Βόρεια: Γρεβενά, Βασιλίτσα, Δεσκάτη, Καρπερό, Βάλια Κάλντα

Νότια: Μουργκάνη, Καλαμπάκα 15px Ανισόπεδος κόμβος (2026)20px 20px 17px 15px <span style="color:#0c0;">Σταθμός Διοδίων Οξυνείας Σταθμός Διοδίων Οξυνείας  15px Σταθμός διοδίων (2026)20px 20px Οξύνεια, Γρεβενά 15px Ανισόπεδος κόμβος (2026)20px 20px 15x15εσ Εθνική Οδός 15:
Βόρεια: Γρεβενά, Δεσκάτη

Νότια: Καλαμπάκα, Τρίκαλα, (ΕΟ6) Μουργκάνη, Παναγιά, Μέτσοβο, Ιωάννινα15px Ανισόπεδος κόμβος (2026)20px 20px Υπό κατασκευή επέκταση προς Εγνατία Οδόχωρίς-πλαίσιο|37x37εσ  Καλαμπάκα, Διάβα, Μετέωρα Ανισόπεδος κόμβος 20px 20px 15x15εσ Εθνική Οδός 6, 15x15εσ Ε 92:Βόρεια: Χωριά Δήμου Μετεώρων: Βασιλική, Θεόπετρα, Καλαμπάκα, ΜετέωραΝότια: Τρίκαλα  Ανισόπεδος κόμβος 20px 20px15px20px 20px 20px 20pxΣταθμός Εξυπηρέτησης Αυτοκινητιστών Τρικάλων15px Σταθμός Εξυπηρέτησης Αυτοκινητιστών (2026)20px 20px Γέφυρα ΛηθαίουΠοταμός Ληθαίος 20px 20px15x15εσ Εθνική Οδός 6 15px Ε 92:

Δυτικά (Εθνική Οδός Τρικάλων - Άρτας): Τρίκαλα, Δήμος Πύλης (Πύλη, Ελάτη, Περτούλι), Άρτα, Καλαμπάκα, Μετέωρα

Ανατολικά (Εθνική Οδός Τρικάλων - Λάρισας): Γεωργανάδες, Φαρκαδόνα, Πηνειάδα, Κουτσόχερο, Λάρισα, Αυτοκινητόδρομος Α.Θ.Ε.

Τύρναβος, Ελασσόνα, Σαραντάπορο, Σέρβια, Κοζάνη (μέσω Ε.Ο. Λάρισας - Κοζάνης)Ανισόπεδος κόμβος 20px 20pxΛόγγος, Αγία Κυριακή, ΒΙ.ΠΕ. ΤρικάλωνΗμικόμβος (από/προς Λαμία)20px 20px 17px <span style="color:#0c0;>Σταθμός Διοδίων Τρικάλων Σταθμός Διοδίων Τρικάλων Σταθμός διοδίων20px 20px Γέφυρα Πηνειού Ποταμός Πηνειός 20px 20px  Χωριά Δήμου Τρικκαίων (Γλίνος, Μεγάλα Καλύβια), Χωριά Δήμου Παλαμά (Προάστιο, Αγία Τριάδα), Χωριά Δήμου Μουζακίου (Αγναντερό, Ριζοβούνι)  Ανισόπεδος κόμβος 20px 20px Γέφυρα Καλέντζη Ποταμός Καλέντζης 20px 20px  15px  ΕΟ 30:

Δυτικά: Σταυρός, Καρδίτσα, ΚΤΕΛ Καρδίτσας, Καρδιτσομαγούλα, Μητρόπολη, 20px|link=Λίμνη Λίμνη Πλαστήρα, Λουτρά Σμοκόβου, Μουζάκι, Αργιθέα

Τρίκαλα, Λαμία, Καρπενήσι (μέσω Εθνικών Οδών)

Ανατολικά (Εθνική Οδός Καρδίτσας - Λάρισας): Σοφάδες, Ματαράγκα, Ιτέα, Παλαμάς, Συκιές, Κουτσόχερο, Κοιλάδα, ΛάρισαΑνισόπεδος κόμβος 20px 20px Γέφυρα Σοφαδίτη Ποταμός Σοφαδίτης 20px 20px  Βόρεια: Σοφάδες, Νέο Μοναστήρι, Φάρσαλα,  20px|link=Κρατικός Αερολιμένας Νέας Αγχιάλου Νέα Αγχίαλος, Αϊδίνιο, Αλμυρός, Ανάβρα, ΒόλοςΝότια: Αγία Παρασκευή, Άμπελος, Δασοχώρι, ΜελισσοχώριΑνισόπεδος κόμβος 20px 20px20px 20px 20px 20px Σταθμός Εξυπηρέτησης Αυτοκινητιστών ΣοφάδωνΣταθμός
Εξυπηρέτησης
Αυτοκινητιστών 17px <span style="color:#0c0;>Σταθμός Διοδίων Σοφάδων Σταθμός Διοδίων Σοφάδων Σταθμός διοδίων20px 20px  Ανάβρα, Ρεντίνα, Κέδρος, Αχλαδιά, Εκκάρα Ανισόπεδος κόμβος 20px 20px 20px|link=ΛίμνηΛίμνη Σμοκόβου, Λουτρά Σμοκόβου, ΜακρυρράχηΗμικόμβος (από/προς Λαμία)  20px 20pxΣήραγγα Τ3 (370μ.)Σήραγγα20x20εσ 20x20εσΣήραγγα Τ3Α (100μ.)Σήραγγα20x20εσ 20x20εσΧωριά Δήμου Δομοκού: Ξυνιάδα, Ομβριακή, Λουτρά Καϊτσης, Άγιος Γεώργιος, ΔομοκόςΑνισόπεδος κόμβος20px 20pxΣήραγγα Όθρυος (3χλμ.)Σήραγγα20x20εσ 20x20εσ17px <span style="color:#0c0;">Σταθμός Διοδίων Μακρακώμης Σταθμός Διοδίων ΜακρακώμηςΣταθμός διοδίων20px 20px15px  ΕΟ 38 15px Ε 952:Δυτικά: 20px|link=Σιδηροδρομικός Σταθμός Λειανοκλαδίου Λειανοκλάδι, Μακρακώμη, Σπερχειάδα, Άγιος Γεώργιος, Τυμφρηστός, Βίτολη

Ευρυτανία: Καρπενήσι, Κερασοχώρι, Άγραφα, Βελούχι (Χιονοδρομικό Κέντρο), Προυσός (Παναγία Προυσιώτισσα), Αγρίνιο (μέσω ΕΟ 38)

Ανατολικά: Λαμία, Ράχες, Στυλίδα, ΓλύφαΑνισόπεδος κόμβος20px 20px15px20px 20px 20px 20pxΣταθμός Εξυπηρέτησης Αυτοκινητιστών Σταυρού15px Σταθμός Εξυπηρέτησης Αυτοκινητιστών (2026)Λαμία, Κόμμα, Γοργοπόταμος, Μοσχοχώρι, Φωκίδα (Άμφισσα, Δελφοί), 15px Αυτοκινητόδρομος Αθήνα - Θεσσαλονίκη - Εύζωνοι (Α1) 15px Ε 75: Ροδίτσα, Στυλίδα, Βόλος, Λάρισα, Κατερίνη, Θεσσαλονίκη, ΕύζωνοιΑνισόπεδος κόμβος 20px 20px Γέφυρα ΣπερχειούΠοταμός Σπερχειός 20px 20px15px Αυτοκινητόδρομος Αθήνα - Θεσσαλονίκη - Εύζωνοι (Α1) 15px Ε 75 20x20px Ε 65:

Χωριά Δήμου Λαμιέων: Ανθήλη, Μπράλλος, Θερμοπύλες

Δυτικά πρός Άμφισσα: Γραβιά, Δελφοί, Ιτέα, Γαλαξίδι, Λιδωρίκι, Άμφισσα, Ναύπακτος, Αντίρριο, Μεσολόγγι, Πάτρα

Νότια πρός Αθήνα (Υπόλοιπη Φθιώτιδα): Μώλος, Αρκίτσα, Άγιος Κωνσταντίνος, Καμένα Βούρλα, Αταλάντη, Τραγάνα, Μαρτίνο. Από την Αρκίτσα και τον Άγιο Κωνσταντίνο υπάρχουν ακτοπλοϊκά δρομολόγια για Εύβοια και Αιδηψό

Αυτοκινητόδρομος ΑΘΕ προς Αθήνα: Ακραίφνιο, Υλίκη, Βάγια, Θήβα, Λειβαδιά, Αράχωβα, Σχηματάρι, Τανάγρα, Δερβενοχώρια, Μαλακάσα, Πειραιάς (Λιμάνι Πειραιά)

Χαλκίδα και λοιπή Εύβοια (μέσω Α11)

Κόρινθος (μέσω Ολυμπίας Οδού)Ημικόμβος (από/προς Αθήνα)20px 20px

Ο Α3 θα περιλαμβάνει:

 Δύο κλάδους κυκλοφορίας ανά κατεύθυνση  με μεσαία διαχωριστική νησίδα (new jersey).
 15 ανισόπεδους κόμβους (Α/Κ).
 6 Σταθμούς Εξυπηρέτησης Αυτοκινήτων (ΣΕΑ).
 6 Κέντρα Εκμετάλλευσης και Συντήρησης (ΚΕΣ).
 Απλές γέφυρες 2,5 χλμ.
 Κοιλαδογέφυρες 6,3 χλμ.
 Cut and cover μήκους 620 μέτρων.
 Σήραγγες διπλού κλάδου μήκους 10 χλμ..
 Πλήρη αποκατάσταση του τοπικού δικτύου με ανισόπεδες διαβάσεις και παράπλευρο οδικό δίκτυο.

 Φωτογραφίες 

 Χάρτες 
 Οδός Κεντρικής Ελλάδας Α3 Google Maps
 Διαδραστικός χάρτης με τους ανισόπεδους κόμβους και τους σταθμούς διοδίων Κεντρική Οδός

Παραπομπές

 Εξωτερικοί σύνδεσμοι 
 Ιστοσελίδα της ΚΕΝΤΡΙΚΗ ΟΔΟΣ Α.Ε.

Κατηγορία:Αυτοκινητόδρομοι της Ελλάδας